4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 307 της 27/31 Μαΐου 1985 (ΦΕΚ Α΄ 113) Αναγνώριση προϋπηρεσίας στο Ταμείο Επικουρικής Ασφαλίσεως Εκπαιδευτικών Ιδιωτικής Γενικής Εκπαιδεύσεως. ΄Εχοντας υπόψη: 1.Τις διατάξεις της παρ. 8 του άρθρ. 52 του Νόμ. 682/77 (ΦΕΚ 244/Α/1.9.77) «περί Ιδιωτικών Σχολείων Γενικής Εκπαιδεύσεως και Σχολικών Οικοτροφείων». 2.Τις διατάξεις του Π.Δ. 303/84 (ΦΕΚ 110/Α/2.8.84) «Οργανισμός του Υπουργείου Κοινωνικών Ασφαλίσεων». 3.Τις διατάξεις του άρθρ. 14 του Νόμ. 1266/82 (ΦΕΚ 81/Α/2.7.82). 4.Τις διατάξεις του άρθρ. 113, παρ. 2, εδάφ. α΄ του 544/77 Π.Δ/τος (ΦΕΚ 178/Α/77) όπως αντικαταστάθηκαν από το άρθρ. 2, παρ. 1 του Νόμ. 728/77 (ΦΕΚ 316/Α/77). 5.Τις διατάξεις της παρ. 2, του άρθρ. 9 του 574/82 Π.Δ/τος (ΦΕΚ 104/Α/82). 6.Την 30/27.9.84 Κοινή Απόφαση του Πρωθυπουργού και του Υπουργού Κοινωνικών Ασφαλίσεων (ΦΕΚ 689/Β/28.9.84). 7.Την απόφαση του Δ.Σ. του Ταμείου Επικουρικής Ασφαλίσεως Εκπαιδευτικών Ιδιωτικής Γενικής Εκπαιδεύσεως που λήφθηκε στην 21/22.11.84 συνεδρίαση αυτού. 8.Τη γνωμοδότηση του Συμβουλίου Κοινωνικής Ασφαλείας (αριθ. συνεδρ. 37/26.2.85 της ΚΓ΄ περιόδου). 9.Την 366/1985 γνωμοδότηση του Συμβουλίου της Επικρατείας με πρόταση της Υφυπουργού Κοινωνικών Ασφαλίσεων, αποφασίζουμε: Μεταβατική διάταξη ΄Αρθρ.1.-1.Ασφαλισμένοι του Ταμείου οι οποίοι έτυχαν σύνταξης από το ΙΚΑ, ή άλλο Φορέα Κυρίας Ασφάλησις από 1.1.1982 και μετά και δεν έχουν τύχει μέχρι την έναρξη ισχύος του παρόντος της επιστροφής των ατομικών τους εισφορών, μέλη της οικογενείας θανόντος ασφαλισμένου που ο θάνατος επήλθε μετά την 1.1.1982 καθώς και ασφαλισμένοι που έχουν συμπληρώσει στον Φορεά Κυρίας Ασφάλισης 20 χρόνια συντάξιμα μετά την έναρξη ισχύος του παρόντος, μπορούν να ζητήσουν την αναγνώριση προϋπηρεσίας τους σε σχολεία Δημόσιας ή Ιδιωτικής Εκπαίδευσης που πραγματοποιήθηκε πριν τη λειτουργία του Ταμείου. 2.Η εξαγορά του αναγνωριζομένου χρόνου διενεργείται με την καταβολή ασφαλίστρου ανερχομένου σε ποσοστό 4% στο σύνολο των αποδοχών του μήνα Νοέμβρη 1981 και εάν για οποιοδήποτε λόγο δεν εμισθοδοτήθησαν κατά τον μήνα αυτό επί των αποδοχών του αμέσως προηγουμένου μήνα που έτυχαν πλήρων αποδοχών. 3.Η εξόφληση των εισφορών για όσους έχουν συνταξιοδοτηθεί από τον Φορεά Κυρίας Ασφάλισης, ενεργείται με την καταβολή εφάπαξ του 1/3 της οφειλής, το υπόλοιπο δε παρακρατείται από την σύνταξη σε μηνιαίες δόσεις μέχρι την ολοσχερή εξόφληση της οφειλής. Κάθε δόση ορίζεται ίση με την διαφορά μεταξύ της σύνταξης που προκύπτει με βάση τον συνολικό συντάξιμο χρόνο και εκείνης με βάση το χρόνο που έχουν καταβληθεί ασφαλιστικές εισφορές. 4.Η εξόφληση των εισφορών των ασφαλισμένων διενεργείται με την παρακράτηση πρόσθετης ειδικής εισφοράς από τις αποδοχές του ασφαλισμένου και αποδίδονται στο Ταμείο μαζί με τις τακτικές εισφορές, αρχίζει δε από τον επόμενο μήνα από την κοινοποίηση της απόφασης γι’ αναγνώριση. Η πρόσθετη εισφορά καταβάλλεται σε μηνιαίες δόσεις ο αριθμός των οποίων είναι ίσος με τον αριθμό των μηνών του αναγνωριζομένου χρόνου. Σε περίπτωση υποβολής της αίτησης για συνταξιοδότηση πριν την ολοσχερή εξόφληση της πρόσθετης ειδικής εισφοράς, καταβάλλεται εφάπαξ το 1/3 του υπολοίπου της οφειλής, το δε υπόλοιπο παρακρατείται από την σύνταξη σε μηνιαίες δόσεις μέχρι την ολοσχερή εξόφληση της οφειλής. Κάθε δόση ορίζεται ίση με τη διαφορά μεταξύ της σύνταξης που προκύπτει με βάση τον συνολικό συντάξιμο χρόνο και εκείνης με βάση τον χρόνο για τον οποίο έχουν εξοφληθεί ασφαλιστικές εισφορές. 5.Σε περίπτωση εξόφλησης οποτεδήποτε του υπολοίπου ποσού εφάπαξ παρέχεται έκπτωση 10%. Η δόση σε καμμία περίπτωση δεν μπορεί να είναι μεγαλύτερη από το 1/3 της μηνιαίας σύνταξης. 6.Η αίτηση υποβάλλεται μέσα σε ανατρεπτική προθεσμία έξι (6) μηνών από την έναρξη ισχύος του παρόντος, πρέπει δε να συνοδεύεται από βεβαιώσεις που έχουν εξαχθεί από τα βιβλία και στοιχεία των υπηρεσιών ή σχολείων Ιδιωτικής Γενικής Εκπαιδεύσεως από τις οποίες να προκύπτει η αναγνωριζομένη πραγματική υπηρεσία και ο ακριβής χρόνος αυτής καθώς επίσης και το σύνολο των αποδοχών του μήνα Νοεμβρίου 1981 ή του προηγουμένου που ο μισθωτός έτυχε πλήρων αποδοχών. 7.Η καταβολή της σύνταξης αρχίζει από την ημέρα εξόφλησης του 1/3 της οφειλής. ΄Αρθρ.2.-Η ισχύς του δ/τος αυτού αρχίζει από την πρώτη του επόμενου μήνα από τη δημοσίευσή του στην Εφημερίδα της Κυβερνήσεως. (Αντί για τη σελ. 576,601(β) Σελ. 576,601(γ) Τεύχος ΙΑ-1-3 Σελ. 101 Ταμείο Επικουρικής Ασφάλισης Εκπαιδευτικών Ιδιωτικής Γενικής Εκπαίδευσης 32.Ζ.ι.4 